Ripariralli II:n korvaustehtävät / Musiikki

Käytä apunasi liitteenä olevaa tekstiä ja lisäksi virsikirjaa. Jos kotoa ei löydy virsikirjaa, voit käyttää nettiversiota osoitteessa <https://virsikirja.fi> . Vastaa kysymyksiin:

1. Minä vuonna ilmestyi ensimmäinen virsikirja?

2. Minä vuonna ilmestyi nykyisin käytössä oleva virsikirja?

3. Luettele virsikirjan 5 eri osastoa/luokkaa:

4. Mitä muuta merkitystä virsikirjalla oli vuosien 1583 ja 1701 virsikirjoilla, kuin uskonnollinen merkitys?

5. Lue Raamatusta Matt. 21:1-11 ja kuuntele YouTubesta virsi 15. Liitä tähän linkki kuuntelemaasi videoon.

6. Etsi virsistä vastaukset kysymyksiin:

a) virsi 88 – Mitä enkeli vieritti?

b) virsi 576 – Kuka on sanoittanut?

c) virsi 462 – Kuka on säveltänyt?

d) virsi 15 – Mitä on laskettu?

7. Mikä on sinun lempivirtesi? Miksi?

**VIRSIKIRJA**

Kirkon virallinen laulukirja on virsikirja. Virsikirjan kokoaa työryhmä, ja työ kestää yleensä useita vuosia. Ensimmäinen suomenkielinen virsikirja ilmestyi jo v. 1583! Nykyinen virsikirja on järjestyksessään kuudes. Ennen kuin se hyväksytään, se käydään läpi monta kertaa eri toimikunnissa. Sitä myös koekäytetään seurakunnissa. Ennen kuin uusi virsikirja voidaan ottaa yleiseen käyttöön, sen pitäisi saada kirkolliskokouksen hyväksyntä. Kirkolliskokous on kirkon ylin päättävä hallintotaso (vrt. eduskunta). Virsikirjaa uudistetaan tietyin väliajoin mm. kielen muuttumisen ja historian muutosten vuoksi.

Virsikirjalla on ollut historiassa merkitystä myös muulla tavalla kuin uskonnollisesti. Virsikirja on vaikuttanut kirjakielen muodostumiseen ja kehittymiseen sekä kansan lukuharrastukseen. Vuoden 1701 virsikirja sisälsi virsien lisäksi myös muun muassa kalanterin, ajantiedon ja evankeliumit.

Vanhassa testamentissa on kokonainen laulukirja, psalmit. Psalmeja lauletaan tänäkin päivänä, esim. messussa. Psalmin oma laulutapa on puhelaulua, kantillaatiota. Psalmeja on laulettu siis yli 2000 vuotta, aina Jeesuksen ajoista saakka. Jeesus kävi usein Jerusalemin temppelissä, jossa psalmeja laulettiin jatkuvasti ja hän lauloi niitä itsekin. Virsikirjan teksteissä on käytetty usein Raamatun kertomuksia pohjana.

Virsikirja on jaettu erilaisiin osastoihin. Hakemisto löytyy virsikirjan alusta. Ensimmäisenä ovat kirkkovuoteen liittyvät virret kirkkovuoden mukaisessa järjestyksessä. Virret alkavat siis adventista. Muut osastot liittyvät jumalanpalvelukseen, ihmisen eri elämänvaiheisiin, vuodenaikoihin, kirkollisiin toimituksiin ja erilaisiin työ- ja palvelutehtäviin.